
Komponens alapú diagnosztika az allergia személyre szabott gyógyításában

Komponens alapú diagnosztika az allergia személyre szabott gyógyításában
Component-based diagnostics in the precision treatment of allergies
Bevezetés: Napjainkban az egyik népbetegség az allergia globális problémát okozz korosztálytól függetlenül. Molekuláris allergológiai szempontból a személyre szabott orvoslás, az ún. precíziós medicina lehetővé teszi a perszonalizált terápia felállítását az anamnézis első lépésétől kezdve egészen a molekuláris szintű differenciáldiagnosztikáig. A komponens alapú allergia vizsgálat segíthet összefüggést mutatni specifikus allergia betegségekben, ami lehetővé teszi a klinikumban a személyre szabott pontos terápiás terv felállítását az ismert allergia diagnózis függvényében.
Módszerek: A vizsgálatban 229 fő vett részt és egy 38 kérdésből álló kérdőívet töltöttek ki beleegyező nyilatkozattal ellátva. A kérdőív legfőbbképpen demográfiai adatokra és az allergiai státuszukra, tüneteikre kérdezett rá. A molekuláris allergológiai vizsgálatot a MADX ALEX2 komponens alapú diagnosztikai módszer segítségével végeztem el a gyártó utasításának megfelelően. Az adatok elemzése retrospektív módon készült a Graphpad Prism 9 statisztikai szoftver illetve a Microsoft Office Excel segítségével.
Eredmények: A vizsgálatban részt vett populáció nem szerinti megoszlása 62%-a nő és 38%-a férfi. Az átlag életkor 44 év, s a legidősebb személy 73 éves még a legfiatalabb 8 éves. A kérdőív alapján három csoportot állítottunk fel. A molekuláris diagnosztikai módszer alapján igazolt allergiásoknál 35%-ban rhinitist, 30%-ban eczemat, 23%-ban emésztőszervit és 12%-nál asthma allergiát igazolt. A tünetmentes csoportban 50,9%-ban, a tünetes csoportban 66,25%-ban, a korábban diagnosztizált allergiás csoportban pedig 84,04%-ban tudtunk szenzitibilizáltságot kimutatni allergén komponensre. Poliszenzitizáltak esetén több allergén mellett egyidejűleg multimorbiditás lép fel. A szenzitizáltság mértéke és a tIgE mennyisége között közepesen korreláció, jelentős kapcsolat mutatkozik.
Megbeszélés: Az igazolt allergiások körében elmondható, hogy a poliszenzitizáltak aránya túlsúlyban van. 1-nél több egy időben jelen lévő allergizáló komponens mellett megjelenhetnek súlyosabb tünetek is allergia típustól függően. A vizsgált esetek nagy részénél a poliszenzitizáltság mellett emelkedett ellenanyag szint detektálható. A macroarray technológia lehetővé teszi, az egy időben a spec IgE és a total IgE szint mérését, valamint növeli a teszt eredményességét.




